ការសម្ភាសរបស់ សានគន្ធា

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស សានគន្ធា

 ការសង្ខេបប្រវត្តិរបស់ សានគន្ធា

*ការសម្ភាសនៅឆ្នាំ២០១៨ ប្អូនស្រី សានគន្ធា កើតនៅឆ្នាំវក មានអាយុ៣៧ឆ្នាំ នៅក្នុងភូមិព្រែកក្របៅ ស្រុកកងមាស ខេត្តកំពង់ចាម។ ប្អូនស្រីកាលនៅពីកុមារភាពរៀនបានត្រឹមថ្នាក់ទី៥ហើយក៏ឈប់រៀន ព្រោះជីវៈភាពគ្រួសារក្រ ហើយបានរៀបការនៅអាយុ២០ជាង ដោយបានស្គាល់ចិត្តគ្នាមុន ហើយបានរៀបារតាមច្បាប់ទំលាប់ប្រពៃណី រហូតមកមានកូនសរុបទាំងអស់៦នាក់នៅក្នុងបន្ទុក។ ប្អូនស្រីថានៅពេលកូនៗរបស់ប្អូនស្រីរាងធំៗអាចមើលថែរក្សាខ្លួនឯងបាននោះប្អូនស្រីនិងមានគម្រោងធ្វើការងារនៅរោងចក្រវិញ ដើម្បីរកចំណូលបន្ថែម ក្នុងការជួយដោះស្រាយជីវៈភាពនៅក្នុងគ្រួសារ។*

ក៖ ចាសខ្ញុំជម្រាបសួរប្អូនស្រី តើសព្វថ្ងៃនេះប្អូនសុខសប្បាយដែរឬទេ?

ខ៖ ចាស!

ក៖ ចាសខ្ញុំឈ្មោះកុយសុភីបានមកធ្វើការសម្ភាស នៅឆ្នាំចរ សំរិកស័កពុទ្ធស័ក ២៥៦២ ខែបុស្ស ៩កើត ត្រូវនឹងថ្ងៃច័ន្ទទី១៤ ខែមករា ឆ្នាំ២០១៩។ នាមត្រកូលរបស់ប្អូនមានឈ្មោះអ្វី?

ខ៖ ឈ្មោះ សាន គន្ធា

ក៖ ចាសឈ្មោះហ្នឹងតើអ្នកណាគេជាអ្នកដែលបានដាក់ឈ្មោះហ្នឹងអោយដល់ប្អូន?

ខ៖ ប៉ារបស់ខ្ញុំ

ក៖ តើឈ្មោះ សានគន្ធាហ្នឹងតើមានអត្តន័យយ៉ាងដូចម្តេច?

ខ៖ មានអត្តន័យល្អ

ក៖​ចឹងឈ្មោះហ្នឹងមានអត្តន័យល្អនេស?

ខ៖ ចាស

ក៖ ចឹងថ្ងៃខែឆ្នាំកំណើតរបស់ប្អូនស្រីកើតនៅថ្ងៃ?

ខ៖ ឆ្នាំវក ហើយបច្ចុប្បន្នមានអាយុ៣៧

ក៖ ចាសហើយចុះប្អូនជនជាតិអ្វី?

ខ៖ ខ្ញុំជាជនជាតិខ្មែរ

ក៖ ចឹងតើប្អូនបានរៀនត្រឹមរៀននៅថ្នាក់ទីប៉ុន្នាន?

ខ៖ ខ្ញុំបានរៀនត្រឹមថ្នាក់ទី៥ឈប់

ក៖ ចឹងបានត្រឹមថ្នាក់ទី៥បានឈប់នេស?

ខ៖ចាស

ក៖ ចឹងទីកន្លែងរបស់ប្អូនកើតនៅក្នុងភូមិ?

ខ៖ នៅក្នុងភូមិព្រែកក្របៅ ស្រុកកងមាស ខេត្តកំពង់ចាម

ក៖ ចឹងតើនាមត្រកូលរបស់ឪពុកប្អូនមានឈ្មោះអ្វី?

ខ៖ យ៉ាសាន

ក៖ យ៉ាសាន?

ខ៖ ចាស!

ក៖ តើសព្វថ្ងៃគាត់ស្លាប់ហើយ?

ខ៖ ចាសគាត់ស្លាប់ហើយ

ក៖ ចាសចឹងគាត់ស្លាប់នៅអាយុប៉ុន្នានដែរ?

ខ៖ ៧៧

ក៖ ៧៧!

ខ៖​ចា

ក៖ ចុះតើមានមូលហេតុអ្វីបានគាត់ស្លាប់នុង?

ខ៖ ដោយលួងទឹក

ក៖ អូ ចឹងគាត់ស្លាប់ដោយសារតែលួងទឹករន្ធដៅចឹងហេស?

ខ៖ ចាសនៅទឹករន្ធដៅ

ក៖ អឹម ចឹងបានលួងទឹកជាមួយនឹងចៅទៀត?

ខ៖ ចាសតែចៅនុងអត់អីនោះទេ

ក៖ ចឹងចៅអត់អីទេ! ពេលនុងគាត់ទៅជួយចៅហ្នឹង?

ខ៖ គាត់រុញចៅមកព្រោះអីនៅពេលនុងប្រហែលជាគាត់បានដាច់សរសៃឈាម

ក៖ ចឹងកាលនុងចៅអត់អីហើយដល់ទៅបានផុតពីគាត់វិញ ចឹងគាត់បានលួងខ្លួនគាត់វិញ?

ខ៖ ចាសលួងគាត់វិញ

ក៖ ចឹងកាលនុងគាត់បានឃើញចៅនុងលួងទឹកហើយចឹងបានចុះទៅជួយចៅ?

ខ៖ អត់ទេ! ដល់ពេលដើរទៅទាំងអស់គ្នា ហើយដូចថារន្ធដៅចឹងគាត់អត់មានបានដើរទៅចំផ្លូវ ហើយគាត់ដើរខុស ហើយចឹងដើរខុសទឹកចុះកាលនុងទឹកនោះវាហូរ

ក៖ ហឹមហូរ

ខ៖ ដល់ចឹងទឹកវាហូរទាំងចៅទៅទាំង២នាក់ ដល់ពេលគាត់តៅជួយចឹងទៅបានច្រាញ់ចៅរបស់គាត់បានទៅផ្លឹបទាំង២នាក់ទៀតទៅ ចឹងគាត់បានច្រាញ់ចៅអោយមកខាងមក

ក៖ ចាស

ខ៖ ចាស

ក៖ ដល់ពេលរួចចឹងទៅ គាត់នោះក៏ទឹកកួចចឹងទៅ?

ខ៖ ចាស!

ក៖ កាលនុងគាត់លួងទឹកនោះនៅក្នុងឆ្នាំណា?

ខ៖ នៅឆ្នាំ២០១៨ហ្នឹង

ក៖ ចាសអឺ! គាត់កាន់សាសនាអ្វី?

ខ៖ គាត់ព្រះពុទ្ធ

ក៖ ចាសកាន់សាសនាព្រះពុទ្ធចឹងតើគាត់បានកាន់មុខរបរអ្វីដែរ?

ខ៖ គាត់បានធ្វើស្រែចំការ

ក៖ ចាសចឹងគាត់បានធ្វើស្រែចំការហ៎?

ខ៖ ចាស

ក៖ ហើយចុះប្អូនមានដែលបានធ្វើសកម្មភាពធ្វើស្រែចំការនោះយ៉ាងម៉េចដែរ?

ខ៖ គាត់លំបាកដែរ

ក៖ចឹងគាត់បានផុតពីការធ្វើស្រែចំការស្រែចំការនុងមកតើគាត់មានប្រកបមុខរបរអ្វីផ្សេងពីការធ្វើស្រែចំការនោះដែរ?

ខ៖ គាត់អត់មានធ្វើអ្វីទៀតនោះផង

ក៖ ចឹងតើគាត់មានចេះធ្វើអ្វីទៀតដេស?ខ្ញុំបានទាន់ដែរ គាត់ចេះផ្លុំស្តោះក្រេច?

ខ៖ ចាស!

ក៖ ចឹងបើសិនជាមានអ្នកណាគេចេះវិជ្ជាផ្លុំស្តោះគ្រេចអីចឹងទៅ បានតឆ្អឹងអីអោយដុះត្រង់វិញ?

ខ៖ ចាសហ្នឹងហើយអោយត្រង់វិញដែរ!

ក៖ ចាស! អឺគាត់មានទីកន្លែងគាត់កើតនៅក្នុងភូមិណាដែរ?

ខ៖​គាត់នៅក្នុងភូមិហ្នឹងតែម្តង!​
ក៖ ចាស! ចុះបងប្អូនរបស់ប៉ាហែងបង្កើតៗមានប៉ុន្នាននាក់ ហើយមានឈ្មោះអ្វីខ្លះបងទី១មានឈ្មោះអ្វី?

ខ៖ គាត់មានតែឯងនោះទេ​អូមាន២នាក់ឈ្មោះ យឿននោះ១ ចឹងឈ្មោះ សាននោះ១ហើយនិងឈ្មោះយឿននោះ១។ចាស

ក៖ ចាស

ខ៖ ហ្នឹងហើយ

ក៖ ចឹងមកដល់ឈ្មោះនាមត្រកូលរបស់ម្តាយប្អូនវិញតើមានឈ្មោះអ្វី?

ខ៖ ឈ្មោះស៊ុនណៃស៊ី

ក៖ អូចឹងស៊ុនណៃស៊ីចឹងហេស?

ខ៖ ចាសៗ

ក៖ ចឹងសព្វថ្ងៃនេះគាត់នៅរស់ទេ?

ខ៖ចាសៗ!

ក៖ ចាសចឹងចុះថ្ងៃខែឆ្នាំកំណើតរបស់គាត់?

ខ៖ គាត់កើតនៅឆ្នាំមមី​ចឹងប្រហែលជា៨៧ហើយ

ក៖ ចឹងតើមុខរបររបស់គាត់មានធ្វើអ្វីដែរ?

គ៖ ចាសជរាហើយមកដល់ពេលឥឡូវ បានកូន៤ធ្វើការរោងចក្រអីទៀត

ក៖ ចឹងចាស់ហើយ

ខ៖ ហ្នឹងហើយចាស់ហើយ

ក៖ ចឹងចុះទីកន្លែងកំណើតរបស់គាត់?

ខ៖ នៅហ្នឹងតែម្តង!

ក៖ ចឹងនៅហ្នឹងដែរ?

ខ៖ ចាស!

ក៖ ចឹង

ខ៖នៅនឹងជាប់តាំងពីជំនាន់ប៉ុលពតម៉េស

ក៖ ចឹងបងប្អូនបង្កើតៗដូចជាខាងម្តាយឈ្មោះអ្វី?

ខ៖ គាត់ទី១គេហើយ

ក៖ ចឹងហេស ចុះទី២?

ខ៖ ទី២ឈ្មោះ ងួន

ក៖ តាងួន?

ខ៖ ចាស

ក៖ ចុះទី៣?

ខ៖ ទី៣ឈ្មោះគ្រីល

ក៖ ចុះទី៤?

ខ៖ ទី៤តាយ៉ុន!

ក៖ យ៉ុន

ខ៖ យ៉ុនអ៊ី ហើយដល់មកទៀត អ៊ីពៅ

ក៖ ឈ្មោះអ៊ីពៅចឹងហេស?

ខ៖ចាស!

ក៖ ចាសហើយចុះមកប្អូន អឺ កាលពីនៅកុមារភាព ជាមួយនឹងឪពុកម្តាយអីចឹងណា

ខ៖ ចាស!

ក៖ ចឹងពេលនុងដឹងពីដូចថាកាលនៅពីក្មេងនុងដូចថាយ៉ាងម៉េចដែរ?

ខ៖ មិនដឹងថាយ៉ាងម៉េចបើសិនជាយើង

ក៖ ចឹងដឹងក្តីមកដឹងថាយ៉ាងម៉េចពេលនៅជាមួយនឹងគាត់?

ខ៖ មិនបានដឹងថាយ៉ាងម៉េចនោះផង

ក៖ ចឹង

ខ៖ ចាស!

ក៖ ហើយចឹងអត់មានដឹងថាលំបាកអី?

ខ៖ វាលំបាកដែរព្រោះអីគាត់កាលនុងកូនច្រើន ជីវៈភាពវាមិនដូចគេដូចឯង

ក៖ វាមិនធូរធារប៉ុន្នាននោះទេ

ខ៖ចាស

ក៖ ចឹងនិយាយថាជីវៈភាពលំបាក ប៉ុន្តែក្នុងការលំបាកហ្នឹងឪពុកម្តាយធ្វើអ្វី?

ខ៖ ចាសធ្វើស្រែចំការហ្នឹង!

ក៖ ចឹងដឹងថាធ្វើស្រែចំការហ្នឹងដឹងថាលំបាកហើយ ចូលនិយាយអំពីធ្វើស្រែចំការលំបាកហ្នឹង យើងលំបាកយ៉ាងម៉េចខ្លះ? យើងអោយដឹងយើងរៀបរាប់ពីហ្នឹងមើល ធ្វើស្រែដូចជាយ៉ាងម៉េច?

ខ៖ ធ្វើស្រែដូចជាបកអីនុង

ក៖ ចឹងហេស!

ខ៖ ចាស!​

ក៖ ចឹងមានន័យថាដូចថាជញ្ជូនសន្នាប់អីយកទៅស្ទូង?

ខ៖ ចាស!

គ៖ ចឹងអ្នកធ្វើស្រែចំការដឹងថាលំបាកវេទនា

ក៖ ចាសដឹងថាលំបាកហើយប៉ុន្តែគេចង់អោយយើងរៀបរាប់ការលំបាកហ្នឹងដូចជាយើងធ្វើស្រែនិងស្ទូងបាច់ ចឹងកាលពីមុនដំបូងយើងមិនបាច់សំណាបហ្នឹង ហើយដល់ពេលខែវាយើងដក?

ខ៖ ចាសយើងយកហើយចឹងយើងយកទៅស្ទូង!

ក៖ ចាសហ្នឹងហើយដកបានចង់ជាកណ្តប់អីបានហើយ ចឹងនៅកន្លែងដកហ្នឹង យកទៅស្ទូងហ្នឹង តើចំងាយវាយកអីដឹកឬក៏ទូលទៅ?

ខ៖ ទូលទៅ

គ៖ ទូលទៅ!

ក៖ ចឹងទូលសណ្តាប់ហ្នឹងហេស?

ខ៖ ចាស

ក៖ចឹងបានចំនួនប៉ុន្នានផ្លូន?

ខ៖ បានប្រហែល

គ៖ បាន៣ផ្លូនម្នាក់អី

ក៖ ចឹងហេ

ខ៖ បាន២ទៅ៣ទូលទៅ

ក៖ ចឹងឆ្ងាយដែសទៅកន្លែងស្ទូងហ្នឹង?

ខ៖ ឆ្ងាយ!

ក៖ ចឹងយើងធ្វើដំណើរដោយដើរ?

ខ៖ដោយដើរ!

ក៖ ហើយចឹងយើងកាន់ផុកទៅ?

ខ៖ ចាស!

ក៖ ចឹងកាត់ផុក កាត់ទឹកអីចឹង?

ខ៖ ចាស

ក៖ ចឹងឆ្ងាយទំរាំតែទៅដល់!

(ក្មេងនៅជិតនោះស្រែ)

ក៖ ចឹងហែងរៀបរាប់ពីការពេលទៅដល់កន្លែងស្ទួងអីចឹងទៅ តើវាមានភាពលំបាកយ៉ាងម៉េចខ្លះនៅកន្លែងស្ទូង?

ខ៖ ពេលខ្ញុំទៅដកហ្នឹង ទូលកណ្តាប់ទៅ កាត់ទឹកកាត់អីទៅ!

ក៖ ចឹងទៅដល់កន្លែងស្ទូងមកវិញ?

ខ៖ ចឹងទៅដល់មានឈ្លើទៀត ខ្លាចទៀត!

ក៖ចាសខ្លាចឈ្លើទៀត

ខ៖ ហាៗ!

គ៖ មិនស្រួលទៅដល់ម៉ោងបាយ រកបាយហូបមិនបានទៀត!

ខ៖ មកទាល់តែម៉ោង១ទៅម៉ោង២អីនោះណ៎បាន បានបាយស៊ី!

ក៖ ហឹម

ខ៖​ចឹងបាន បានបាយហូប បើសិនជាមិនចឹងនោះទេអត់!

ក៖ ហឹ ហើយដល់ពេលរដូវស្រូវទំហើយ ចឹងយើងមិនទៅច្រូតស្រូវហេស?

ខ៖ ចាសទៅច្រូត ហើយបើអត់មានអីដឹងហើយទូលទៀត!

ក៖ ចាសចឹងទូលស្រូវមកដល់ផ្ទះទៀត?

ខ៖ ចាស!ហើយកាលនុងមិនមែនប្រដាប់វៃប្រដាប់អីនោះទេ! យើងបានបែនហើយបោកវា! អស់អោយចេញគ្រាប់

ក៖ ចឹងកាលនុងយើងប្រើដោយកំលាំងមនុស្សយើងផ្ទាល់នេស?

ខ៖ ចាសដោយកំលាំង

ក៖ ចឹងមានគឺការប្រមូលផលអីយើងមានការលំបាកណាស់

ខ៖ ចាស!

ក៖ ចឹងវាមិនបានដូចជាសម័យឥឡូវនេះមានម៉ាស៊ីនបោក ហើយកាលនុងអត់មានម៉ាស៊ីនអីចឹងណា!

ខ៖ ចាស!

ក៖ ចាសហើយដល់ពេលចឹងកាលនុងមានម៉ាស៊ីនកិនស្រូវនៅ?

ខ៖ នៅទេ

ក៖ កាលនុងហែងអត់ទាន់ទេ?

ខ៖ នៅខ្ញុំមិនទាន់ទេ!

ក៖ ចឹងនៅបុកនៅឡើយទេ?

ខ៖ ចាសនៅបុកយកអង្កនៅឡើយទេ

ក៖ អូ!

គ៖ មានបង១នោះគាត់ងាប់បានហើយគាត់អ្នកបុក

ក៖ ចាសចឹងមុននឹងបានអង្កនុងមក តើបានឆ្លងកាត់គ្រាប់ដំណាក់កាលច្រើនណាស់ មានបោកមានបែនអី!

ខ៖ ចាស!

ក៖ ហើយចឹងយើងយកស្រូវនុងយកទៅហាលហើយ ចឹងបានយកមកបុក?

ខ៖ ចាសបុក!

ក៖ ហើយចឹងអត់មានយកត្បាលអីនុងយកមកទេ?ដែលជាត្បាលគេយកមកកិននៅនឹងដៃ?

ខ៖ អត់មាន!ចាស!

ក៖ ចឹងអត់ទេណ៎?

ខ៖ ចាស

ក៖ ចឹងសកម្មភាពរបស់ហែងកាលនៅពីក្មេង តើនៅជាមួយនឹងឪពុកម្តាយឬក៏នៅជាមួយនឹងបងប្អូន ដំណើរជីវិតរបស់ឯងគឺលំបាក ធ្វើស្រែចំការគឺលំបាកចឹងនេស?

ខ៖ ចាស!

ក៖ ហើយចុះបន្ទាប់មកដឹងក្តីមក?

ខ៖ ម្តាយខ្ញុំគាត់អត់មានអីអោយធ្វើនោះផង កាលនៅជំនាន់នុងប៉ះត្រកួនលក់! យកទៅព្រៃទទឹងហ្នឹង

ក៖ ចឹងហែងឆ្លៀត

ខ៖ ចាស!

ក៖ ឆ្លៀតនៅប៉ះត្រកួននៅឯណាដែរ?

ខ៖ នៅវាំងទេរ!

ក៖ នៅវាំងទេរ!!

ខ៖ចាស!

ក៖ ចឹងប៉ះត្រកួនមកចឹងតើស្មាណាមកប៉ះ ហើយតើនៅស្មានណាមកដល់?

ខ៖ ទៅពេលព្រលឹម មកដល់ផ្ទះម៉ោង១១

ក៖ ចឹងដល់ពេលម៉ោងបាយល្មម

ខ៖ ចាស!

ក៖ ហើយចឹងបាយក៏មិនទាន់បានមកស៊ីនោះដែរ!

ខ៖ ហឹម!

ក៖ មិនមែនបានមកភ្លាមបានមកបាយភ្លែមនោះទេ

ខ៖ ចឹងបានដាំបាយអីសិនចឹងហេស?

ក៖ ចឹង!

ខ៖ ចាសកាលនុងមិនបានជីវៈភាពប៉ុណ្ណឹងឯណា កាលនុងផ្ទះនៅតូច១នុង!

ក៖ ហឹមចឹងមកនុងរៀបចំធ្វើម្ហូបអីរួចរាល់ចឹងបានយើងបានធ្វើបាយអីហូបទៀតចឹងហេស?

ខ៖ ចាស! ដល់ពេលព្រឹកឡើងបានចង់ត្រកួនអីឡើងមកទៀត!

ក៖ ចឹងបានចង់ត្រកួនជាបាច់ៗចឹងទៅ!

ខ៖ គេមានរទេះសេះចឹងទៅ យើងទៅលក់ជាមួយនឹងគេទៅ អោយសាហ៊ុយអោយគេទៅ!ចាស!

ក៖ ចាស!

ខ៖ ចាស!

ក៖ ចឹងទៅលក់នៅឯណាដែរ?

ខ៖ ទៅលក់នៅព្រៃទទឹង!

ក៖ ចឹងនៅក្នុងអឺ ប្អូនរកនៅក្នុង១ថ្ងៃប្អូនរកទៅតើបានប៉ុន្នានបាច់?

ខ៖ កាលនុងលុយវាថោកដែរ ៥ទៅ៦ពាន់ហ្នឹង!

ក៖ ចឹងប្រហែលជាបានប៉ុន្នានបាច់ដែរ?

ខ៖ បានប្រហែលជា៥០០បាច់អីនុង!

ក៖ ចាសចឹងហែងយកទៅលក់នៅកាលនុងតើនៅក្នុង១បាច់បានប៉ុន្នានដែរ?

ខ៖ ១បាច់បាន១០ប៉ុន្នានរយនុងកាលនុង

ក៖ ចាសដឹងថាតែថាសរុបទៅបានប៉ុន្នានពាន់?

ខ៖ បាន៧០០០ទៅ៨០០០ហ្នឹង ចុះកាលនុងអង្កមិនមែនថ្លៃឯណា អង្កការនុងបានត្រឹមតែ១គីឡូបានតែ៦០០នុង។

ក៖ ចឹងដល់ពេលយើងធ្វើស្រូវដោយខ្លួនឯងហើយចឹងយកមកផ្តត់ផ្គង់នៅក្នុងគ្រួសារនេះអត់មានគ្រាប់គ្រាន់នោះទេនៅតែខ្វះ ?

ខ៖ ចាស!

ក៖ ហើយចឹងដល់ទៅទាល់តែយើងបានប្រកបមុខរបរបន្ថែមទៀត ដូចជាប៉ះត្រកួននុងហេស?

ខ៖ ចាស!

ក៖ ចឹងប៉ះត្រកួននោះយកមកហើយ!

ខ៖ ចង់យកទៅលក់ចឹង!

ក៖ ចឹងចង់បានអីហើយយើងបានយកទៅទិញម្ហូប ហើយនិងបានយកទៅទិញអីបន្ថែមទៀតចឹងទៅហេស?

ខ៖ ចាស!

ក៖ រួចទៅតើហែងមានបានចូលរៀនដេស?

ខ៖ ចូលរៀនបានត្រឹមតែអាយុប៉ុន្នានហ្នឹង​ហើយដល់ពេលរៀនបានត្រឹមថ្នាក់ទី៥ហើយក៏ឈប់ទៅ!

ក៖ តើមានមូលហេតុអ្វីបានជាឈប់?ដោយសារកត្តាអ្វី?

ខ៖ មកពីម្តាយឪគាត់អត់ពេលនុងបានគាត់ឈប់ហ្នឹង!

ក៖ ចឹងដោយសារកត្តាជីវៈភាពនេស?

ខ៖ ចាស!

ក៖ ដល់ចឹងដូចថាយានជំនិះអីកាលនុងអត់មានដែរហ៎កាលនុង?

ខ៖ អត់មានផងកាលនុង!

ក៖ ចឹងកាលរៀននៅថ្នាក់ទី៥តើនៅរៀននៅវត្តឬក៏រៀននៅសាលា?

ខ៖​ខ្ញុំរៀននៅសាលាវត្តពាមក្នុងយើងហ្នឹង!

ក៖ អូ ចឹងកាលនុងរៀននៅវត្តពាមក្នុងនៅឡើយនោះទេ?

ខ៖ ចាស!

ក៖ ហើយចឹងបន្ទាប់មកជីវៈភាពនៅតែប៉ះត្រកួនហើយនិងធ្វើស្រែនេះដ៏ដែរនេស?

ខ៖ ចាស!

ក៖ ចឹងអត់មានផ្លាស់ទៅធ្វើការអីឯណានោះទេ?

ខ៖ អត់ទេ!

ក៖ ឆ្នាំណាហែងបានរៀបអាពាហ៏ពិពាហ៏?

ខ៖ ខ្ញុំមិនបានដឹងថារៀបអាពាហ៏ពិពាហ៏នៅឆ្នាំណានោះទេ ខ្ញុំរៀបបានជាង១០ហើយ

ក៖ ចឹង?

ខ៖ ចាស!

ក៖ ចឹងប្អូនរៀបអាពាហ៏ពិពាហ៏នៅអាយុប៉ុន្នានដែរ?

ខ៖ ខ្ញុំ៣៧

ក៖ អត់ទេកាលរៀបអាពាហ៏ពិពាហ៏នៅអាយុប៉ុន្នាន?

ខ៖ កាលរៀបអាពាហ៏ពិពាហ៏ ខ្ញុំ២០ជាងហ្នឹង!

ក៖ រួចទៅខាងស្វាមីរបស់ហែងវិញ តើមានឈ្មោះអ្វី?

ខ៖ ហួរលាងសេង

ក៖ ចាសហើយចឹងតើគាត់បានសិក្សាបានត្រឹមថ្នាក់ទីប៉ុន្នានដែរ?

ខ៖ គាត់ថាប្រហែលជាថ្នាក់ទី៥និងទី៦នុងគាត់មើលទៅ

ក៖ ចឹងបានតិចដែរ!

ខ៖ ចាស ក៏ប៉ុន្តែគាត់អានដាច់ បើសិនជាខ្ញុំវិញ អានមិនបានដាច់នោះទេ ខ្ញុំតិចតែម្តង

ក៖ ចាស! អឺ ចឹងប្តីហ្នឹង​គាត់អឺ គាត់បញ្ចប់នៅត្រឹមថ្នាក់ទី៥ហ្នឹងដែរ?

ខ៖ ចាស

ក៖ ចឹងកាលគាត់រៀនត្រឹមថ្នាក់ទី៥ហ្នឹង ហើយបានរៀបអាពាហ៏ពិពាហ៏នៅអាយុប៉ុន្នាន?

ខ៖ ឆ្នាំកណ្តុរ

ក៖ គាត់ឈ្មោះអ្វី? ឆ្នាំជូត?

ខ៖ កណ្តុរ

ក៖ចឹងឆ្នាំជូតហ៎?

ខ៖ ចា
ក៖​ហើយទៅស្រុកកំណើតរបស់គាត់នៅក្នុងភូមិណា?

ខ៖ នៅឯហ្នឹងដែរ

ក៖ ចឹងប្អូនស្រីមុននឹងបានរៀបអាពាហ៏ពិពាហ៏ប្អូនស្រីបានស្គាល់ចិត្តគាត់ហើយឬនៅ?

ខ៖ បានស្គាល់ចិត្តហើយចាស!

ក៖ ចឹងនៅក្នុងភូមិហ្នឹងថាបានគាត់ស្គាល់ហើយណា?

ខ៖ ចាស

ក៖ ចឹងបានគាត់មកដណ្តឹងអី?

ខ៖ ចាស!

ក៖ ចឹងមកទៅបានរៀបអាពាហ៏ពិពាហ៏នៅក្នុងថ្ងៃរៀបនុងតើមានបានជួលអ្វីដើម្បីអោយបរិយាកាសនៅពេលនុងមានភាពអថឹកអថម?តើមានជួលអកកេសអីដេស?

ខ៖ អត់នោះទេបាស!

ក៖ ចឹងជួលបាស?

ខ៖ ចាសបាសហាសៗ

ក៖ ចឹងហាសៗ ចឹងបាសអីនុងជួលរាំហើយសប្បាយណាស់ ហើយចឹងតើរាំសប្បាយទាល់តែភ្លឺឬក៏យ៉ាងម៉េចដែរ?

ខ៖ អត់មានទាល់តែភ្លឺនោះទេ កាលនុងគឺយើងឥឡូវអោយតែថាចូលនៅថ្ងៃហ្នឹងដល់ពេលយប់អីបន្តិចដឹងតែហើយៗ

ក៖ ចាសចឹងរៀបអាពាហ៏ពិពាហ៏ហ្នឹងបានតាមលក្ខខណ្ឌៈប្រពៃណីហើយតែថា គ្រាន់តែពេលនុងបានជួលបាសអីដែរបានជួលយកមកកំដរពេលយប់ រាំលេងអីតាមប្រពៃណីអីយើងហ្នឹងបានសប្បាយដែរ តែចង់សួរថា​ពេលនុងរាំជិតភ្លឺឬក៏ពេលណាបានឈប់ដែរនៅពេលនុង?

ខ៖ អត់នោះទេ កាលនុងប្រហែលជា១អីនុងឈប់ហើយ

ក៖ ចាសចឹងមុនហ្នឹងទៀតទាល់តែភ្លឺទាល់តែថា អូស! ឈប់ទៅកូនចៅអើយ បង្វិលពពិលអីនោះបានឈប់ណា!

គ៖​អឺម! ហាសៗ

ក៖ ចាសសប្បាយចឹងហែងចឹងបានត្រឹមម៉ោង១នោះទេហេស?

ខ៖ ចាស

គ៖ ហាសៗ

ក៖ ចឹងរាំបានច្រើនបទដែរ

ខ៖ ខ្ញុំអត់មានចេះរាំនោះផង ឈរនៅមើលតែគេ ហាសៗ

ក៖ អូចឹងកូនក្រមុំអត់ចាំរាំ ស្រាច់ ប៉ុន្តែអារម្មណ៏របស់យើងនៅពេលនុងយ៉ាងម៉េចដែរ?

ខ៖ សប្បាយព្រោះអីយើងបានរៀបការ!

ក៖ យើងបានដឹងថាយើងសប្បាយហើយពេញចិត្តណា?

ខ៖ ចាស!

ក៖ចាស! ដល់យើងបានចាប់ដៃគ្នាជាគ្រួសារ១ហើយតើមានបានប្រកបមុខរបរអ្វី?

ខ៖ ដីនុងទិញជួលគេ !

ក៖ ចឹងជួលគេនោះទេ!

ខ៖ ចាសជួលគេទាំងអស់!

ក៖ ចឹងកាលជួលគេនុងយើងធ្វើទៅប្រកបមុខរបរនុង តើមានបានយកមកប្រកបនៅក្នុងគ្រួសារហ្នឹងយ៉ាងម៉េចដែរ?

ខ៖ អត់អាចនោះទេ អត់មានបានគ្រាប់គ្រាន់!

ក៖ ចឹងនៅតែខ្វះខាតចឹង?

ខ៖​ចាស!កាលនុងខ្ញុំដកចិត្តប្តីរបស់ខ្ញុំគាត់បានទៅធ្វើសំណង់នោះ

ក៖ អូ! ចឹងគាត់បានទៅធ្វើសំណង់នៅឯណាដែរ?

ខ៖ នៅឯភ្នំពេញ

ក៖ ចឹងតើគេមានបានគិតយ៉ាងម៉េចដែរ នៅក្នុង១ខែឬក៏១ថ្ងៃ?

ខ៖ អោយជាថ្ងៃ! នៅក្នុង១ថ្ងៃបានតែ៣០០០០នោះទេ ហើយដល់ពេលយកមកគឺផ្តត់ផ្គង់មិនចង់គ្រាន់នោះទេ! ព្រោះអីកូនរៀនគឺថ្នាក់ធំ ហើយមានអាកូន១រៀនបានត្រឹមថ្នាក់ទី៧គឺព្រឹកល្ងាច! ដល់ពេលប៉ារបស់វាបើកមក គឺ១អាទិត្យអីបានតែ១០ម៉ឺន ហើយដល់ពេលស៊ីអស់ចឹងហើយបានបើកម្តងទៀត!​

ក៖ ចឹងប្អូនស្រីអត់មានបានប្រកបមុខរបរអ្វីនោះទេ?

ខ៖ ចាស!ខ្ញុំនៅមើលតែកូនហ្នឹង

ក៖ មើលតែកូនហ្នឹងទៅ

ខ៖ ព្រោះអីកូនរបស់ខ្ញុំវានៅតូចៗពេក

ក៖ ចឹងប្អូនស្រីមកដល់ពេលឥលូវហ្នឹងតើកូនចំនួនប៉ុន្នាននាក់ហើយ?

ខ៖ កូនរបស់ខ្ញុំមាន៦នាក់!

ក៖ ចឹងចូលរាប់បងទី១ ដាក់នាមឈ្មោះរបស់គាត់ផង?

ខ៖ បងគេទី១មានឈ្មោះ សេងលាងសួរ

ក៖ ភេទ?

ខ៖ ភេទប្រុស!

ក៖ហើយចឹងតើមកដល់ពេលឥឡូវហ្នឹងកូននុងបានរៀនដល់ណាហើយ?

ខ៖​រៀនបានត្រឹមថ្នាក់ទី៧ហើយ

ក៖ ចឹងមកដល់ពេលឥឡូវហ្នឹងតើកូននុងអាយុ?

ខ៖ ១៧ឆ្នាំហើយ

ក៖ ចុះកូនបន្ទាប់?

ខ៖ បន្ទាប់អាយុ១១ទៅ១២ហើយ

ក៖ ចុះរៀនត្រឹមថ្នាក់ទីប៉ុន្នានដែរ?

ខ៖ រៀនត្រឹមថ្នាក់ទី៣

ក៖ ចឹងរៀនមើលទៅវាអត់មានសូវចង់ចាំនេស?

ខ៖ ចាសវារៀនអត់មានបានសូវចង់ចាំ

ក៖ ចុះទី៣?

ខ៖ ទី៣ សេងទ្រីហ្នឹងគឺរៀនបានត្រឹមថ្នាក់ទី៣ដែលអាយុបាន១៧ឆ្នាំហើយ!

ក៖ ភេទ?

ខ៖ ភេទប្រុសដែរ

ក៖ ចុះបន្ទាប់ទៀត?

ខ៖ ស្រីរដ្ឋនៅអាយុ៧ឆ្នាំ ភេទស្រី​

ក៖ ថ្នាក់ទីប៉ុន្នានដែរ?

ខ៖ ថ្នាក់ទី១!ហើយនៅ២នាក់ទៀត

ក៖ ឈ្មោះ?

ខ៖ សេងរី​ភេទប្រុសដែរ

ក៖ ចឹងតើអាយុប៉ុន្នានហើយ?

ខ៖ ៣ទៅ៤ឆ្នាំហើយ

ក៖ ហើយ

ខ៖ សេងណារុំនោះភេទស្រី មកបាន២ឆ្នាំហើយមីស្រីហ្នឹងណា

ក៖ ចាសហឹម! ចឹងអឺ ស្វាមីប្អូនដែលនិយាយអំពីភាពលំបាករបស់គាត់ តើគាត់មានដែលបាននិយាយត្អូនត្អែលប្រាប់ប្អូនថាយ៉ាងម៉េចខ្លះដែរ កាលទៅធ្វើសំណង់នៅឯភ្នំពេញហ្នឹង?

ខ៖ គេថាវាលំបាកដែរ បើសិនជាកាលនុង បើសិនជាអត់ស៊ីនោះទេគឺគាត់អត់បានទៅចឹងត្រូវតែទៅ

ក៖ អូចឹងត្រូវបង្ខំចិត្តត្រូវតែទៅចឹងតែម្តងណ៎?

ខ៖ចាស

ក៖ ហ្នឹងហើយប៉ុន្តែគាត់មានដែលបានត្អូនត្អែរថាយ៉ាងម៉េចខ្លះ ដូចថានិយាយថាហត់ហ្នឹងយ៉ាងម៉េចគាត់?

ខ៖គាត់ហត់ណាស់ព្រោះអីគេអោយគាត់ជីកដី ហើយដឹកជញ្ជូនថ្ម ហើយគាត់រែកថ្មរែកអី ហើយយកស៊ីម៉ង់យកទៅដាក់ ហើយបើសិនជាស៊ីម៉ងនៅឯឆ្ងាយចឹងគឺត្រូវយកស៊ីម៉ងយកអោយគេ

ក៖ ហឹម

ខ៖ ហើយថាទៅគាត់លំបាកណាស់

ក៖ ចឹងថាគាត់អត់មានចេះរៀបឥដ្ឋអត់ចេះបូកស៊ីម៉ងអីនោះទេហេស?

ខ៖ ចាសអត់មានចេះនោះផង!

ក៖ អូចឹងគឺគាត់ហត់មែនទែនណ៎?

ខ៖ ចាស!

ក៖ អឺ! ចុះគាត់នៅភ្នំពេញហ្នឹងដូចជាម្ហូបម្ហាអីហ្នឹងតើគាត់ពិសារយ៉ាងម៉េចដែរទៅ?

ខ៖ គាត់លំបាកដូចជាពេលគាត់បើកលុយអី គឺផ្ញើកូនផង ហើយទំរាំតែថាដល់ថ្ងៃផង ហើយជួនណាបានទារទៅហើយជួលណាពងទាចឹងទៅ ហើយជួនណាមីចឹងទៅ ។

ក៖ ចឹងថៅកែរបស់គេអត់មានបានដោះស្រាយរឿងពីការស្នាក់នៅអី?

ខ៖​គេថាស្នាក់នៅ

ក៖ ចឹងហើយម្ហូបម្ហាអីគេអត់មានដោះស្រាយអោយនោះទេ?

ខ៖ គាត់នៅកន្លែងគេតើ!

ក៖ ចឹងនៅកន្លែងផ្ទះគេធ្វើហ្នឹង?

ខ៖ចាស!

ក៖ ចាស!

ខ៖ ហើយដល់ពេលម្ហូបគាត់ស៊ីដោយខ្លួនឯង!

ក៖ ចឹងម្ហូបគេអោយយើងដោះស្រាយដោយខ្លួនឯងណ៎?

ខ៖ ចាស!

ក៖ ចឹងម្ហូបហ្នឹងជួនកាលពងទារព្រៃអីចឹងទៅ?

ខ៖ ចាស!

ក៖ ហើយចឹងជួនកាលទៀតមីចឹងទៅ?

ខ៖​ចាស!

ក៖ ចឹងគាត់អត់មានទិញម្ហូបគេនៅក្នុង១ថ្ងៃហ៎ ថាត្រូវបានទិញអស់ប៉ុន្នានដែរនៅក្នុង១ថ្ងៃដូចថាអត់១ម៉ឺនអីចឹងទៅគាត់ទៅអត់រួចនោះទេ?

ខ៖ ដាំបាយដោយខ្លួនឯង!

ក៖ ចឹងប្រាប់គាត់ទៅកុំអោយគាត់ថាំពេក នៅក្នុងការយើងថាំពេកយើងអត់មានកំលាំងនៅក្នុងការធ្វើការហើយ ឈឺទៅយើងលុយលើសហ្នឹងទៀត ហើយសុខភាពហ្នឹងគឺទ្រុឌទ្រោម ចឹងយើងអាចលៃលុយហ្នឹង​ដូចថា១ថ្ងៃយើងអាចរកបាន៣ម៉ឺន យើងអាចលៃនៅក្នុង១ថ្ងៃគឺអស់តែ១ម៉ឺនហ្នឹងគឺថាបានអស់បាយស្រាប់១ពេល៥០០០អីបានហើយគឺកុំអោយគាត់ពិសារមី ឬក៏ពងទាអីចឹងណា

ខ៖ ចា!

ក៖ ខ្លាចយើងទៅមុខទៀតជួបបញ្ហាសុខភាព ជួយប្រាប់គាត់ចឹងផង គាត់នៅក្នុងការថាំតែថាដល់ពេលថាំចឹងពេក វាត្រូវខូចសុខភាពយើង

ខ៖ គាត់ថាំដោយសារតែគិតកូន!

ក៖ គឺថាគាត់ថាំនោះគិតកូនគឺគាត់គិតហើយក៏ប៉ុន្តែមុននឹងគិតកូនយើងត្រូវគិតសុខភាពរបស់យើងអោយរឹងម៉ាំរឹងប៉ឹង នៅក្នុង ព្រោះអីយើងជាជំហរមេគ្រួសារចឹងយើងត្រូវគិតដំបូងគឺសុខភាពរបស់យើងប្រាប់គាត់ថាចឹងណា!

ក៖ ចាស!

ខ៖ ចាស!

ក៖ចាសចឹងអោយគាត់ពិសារ ជួយផ្តល់យោបល់អោយគាត់ ដូចថាអោយគាត់ពិសារមិនខ្ចាស់ខ្ចាយពេកនោះទេ ដូចថាដើម្បីចិញ្ចឹមកូនតទៅទៀត ដល់ពេលគាត់ថាំពេកចឹងខ្លាចវាបាក ហើយឈឺ ក៏ទ្រុតទ្រោមដែរ ចឹងនៅពេលនុងមិនដឹងថាអ្នកណាគេជួលអ្នកណានោះទេចឹងណា។

ខ៖ ចាស!

ក៖ ចឹងគាត់ដូចថានៅក្នុងរយៈពេលប៉ុន្នានខែអាចមកជួបប្រពន្ធកូន?

ខ៖ ខែហ្នឹងយូរណាស់ !

ក៖ ចឹងខែហ្នឹងយូរ?

ខ៖ចាសប៉ុន្នានពីរទៅបីបួនខែហ្នឹងអត់មានដែលបានមកមើលកូននោះផង! គ្រាន់តែបានទាក់ទងនៅក្នុងទូរស័ព្ទមក គាត់មិនចោលនោះទេ។ចឹងគាត់មានដែលនិយាយអីនោះទេ គាត់គ្រាន់តែបាននិយាយសួរសុខទុក្ខកូនថាបានអីស៊ីចឹងទៅ

ក៖ ចាស!អឹម! ហើយចឹងរួចតើគាត់មានដែលបានរំលឹកអំពីកូនរៀនអីដេស?

ខ៖ ប្រាប់មកថា!

ក៖ អឹម!

ខ៖​ប្រាប់កូនថាអោយខំប្រឹងរៀនចឹងទៅតែប៉ុណ្ណឹង!

ក៖ ចាស!

ខ៖ ចាស!

ក៖ ចឹងតើគាត់មានប្រាប់ហែងបន្ថែមទៀតអីដេស?

ខ៖ ប្រាប់គ្រាន់តែថាអោយកូនប្រឹងរៀនចឹងទៅ យប់ៗអីដេញវាអោយរៀនចឹងទៅ កុំអោយវាមើលរឿងនោះខ្លាំងពេក។

ក៖ ហ្នឹងហើយជួយមើលកូនហើយបើកសៀវភៅអីអោយកូនតើបានរៀនដល់ណា ហើយបានជួយព្រោះអីយើងជាម្តាយគឺយើងត្រូវប្រាប់បន្ថែមទៀត

ខ៖ គ្រាន់តែបានប្រាប់ថា រៀនចឹងទៅ ព្រោះអីម្តាយអត់ចេះនោះទេ ម៉ែបានតែប៉ុណ្ណឹង

គ៖ ហាសៗ

ក៖ ចាសចឹងបានតែប៉ុណ្ណឹងតែយើងត្រូវមើលសៀវភៅកូនហ្នឹង យើងដឹងហើយថាតើនៅក្នុងថ្ងៃទីប៉ុន្នានខែប៉ុន្នាន ហើយយើងបានដឹងហើយថាតើនៅក្នុងថ្ងៃស្អែកឡើងយើងត្រូវដឹងថា គឺបានត្រូវរៀនបន្តទៀតហើយហ្នឹង អោយកូនទន្ទេអាហ្នឹងអោយចេះចឹងទៅណា។

ខ៖ ចាស!

ក៖ ព្រោះអីក្មេងវានៅនេះណាស់ ភាពលេងសប្បាយច្រើនចឹងហើយវានៅនេះណាស់បានតែមួយភ្លេកៗ ចឹងហើយយើងត្រូវដាស់តឿនទៅ យើងដឹង! ឥឡូវប្អូនដូចថាមានជីវៈភាពចឹងហើយខ្លួនឯងប៉ុន្តែនៅមើលការខុសត្រូវបាយទឹកអោយកូនអីចឹងត្រូវកូនចឹងណាមើល ក៏ប៉ុន្តែដូចថាកូនបានធំរៀនអីបានគ្រាន់បើដែរ តើប្អូនមានគោលបំណង១យ៉ាងម៉េចដែរ?

ខ៖​គ្រាន់តែថាបានដេសកូនបានទៅរៀនមើលថាបើសិនជាហែងចេះបានទៅរៀនបន្តទៅទៀត បើសិនជាឪពុកម្តាយបានរាងធូរធារចឹងទៅក៏បានទៅ ហើយបើសិនជាឪពុកម្តាយអត់មានក៏អត់បានទៅចឹងអត់ទៅមិនដឹងថាត្រូវធ្វើយ៉ាងម៉េច!

ក៖ ចាសចឹងដូចថាប្អូនផ្ទាល់តែម្តង តើពេលកូនប្អូនធំទៅដូចថាបើសិនជាកូនធំចឹងទៅ យើងបានបណ្តោយវាអោយទៅរៀនអីដោយខ្លួនឯង ហើយនិយាយអីបាយទឹកអីកូនៗអាចដាំដោយខ្លួនឯងនេះបានហើយណា!

ខ៖ ចាស!

ក៖ ដល់ចឹងយើងនេះមានគំនិតមួយចង់ដូចថាយ៉ាងម៉េច គំនិតរបស់យើងនេះគឺថាយ៉ាងម៉េចទៅមុខទៀតហ្នឹង? តើមានគំនិតដេស?

ខ៖ អត់មានគំនិតផង!

ក៖ អត់ទេហ៎?

ខ៖ ចាស!

ក៖​ចឹងអត់មានគំនិតមួយដូចថាចង់ទៅរកស៊ីលក់ដូរអី ឬក៏ចង់ទៅធ្វើការនៅឯណាទៀតអត់មានចង់នោះទេហេស?

ខ៖ បើសិនជាពេលនុងកូនពេលធំៗអស់ទៅចេះតែចង់ទៅរកតែពេលឥឡូវវានៅជាប់កូន មិនដឹងថាត្រូវទៅរកអីទេនេះ!

ក៖​ចង់និយាយថាពេលកូនធំៗទៅតើមានចង់ទៅរកអ្វីដែរ ពេលវាអាចចេះដាំបាយធ្វើអីដោយខ្លួនវាកើតចឹងណា?

ខ៖ ចង់ទៅរកដែរ!

ក៖ ចឹងទៅរកធ្វើអ្វីមើលគោលបំណងរបស់យើង ឬក៏ចង់ធ្វើការវិញ តើមានចង់ធ្វើការងារអ្វី?

ខ៖ បើសិនជានៅមានកំលាំងចង់ទៅធ្វើការនៅរោងចក្រ!

ក៖ ចាសចឹងខ្ញុំចង់សួរចឹងណា!

ខ៖ ចាស!

ក៖ ហ្នឹងហើយខ្ញុំចង់សួរចឹងណា តើនៅពេលដែលកូនធំចឹងទៅ យើងអាចធ្វើការងារអីកើតចឹងដូចថាយើងត្រូវចេះជួយគ្នា ផ្សំគ្នាជាមួយនឹងប្តីដើម្បីសល់លុយណា!

ខ៖ ចាស!

ក៖ ចឹងបានទៅធ្វើការងារនៅរោងចក្រចឹងទៅ?

ខ៖ ចាស!

ក៖ ហើយយើងនេះអត់មានដើមទុនណានេះនោះទេ!

ខ៖អត់មានដើមទុនអីរក

ក៖ ចឹងដល់ពេលលក់ដូរអីចឹង!

ខ៖ ចាសអត់មានដើរទុក

ក៖ ចឹងមានតែទៅធ្វើការងារនៅរោងចក្រនោះទេហេស?

ខ៖ ចាស!

ក៖ ចឹងចាំមើលកូនធំអីចឹងទៅ យើងអាចឈ្លៀតទៅបានចឹងក៏ទៅចឹងទៅ?

ខ៖ ចាស!

ក៖ ចឹងទាន់កំលាំងយើងនៅ! ចឹងអឺមុននឹងបញ្ចប់តើប្អូនមានពាក្យពេចន៏អ្វីដើម្បីផ្តែផ្តាំដល់កូនចៅជំនាន់ក្រោយទៀតហ៎ តើមានផ្តាំផ្ញើយ៉ាងម៉េច?

ខ៖ អោយកូនប្រឹងរៀនទៅ បើសិនជាម្តាយល្ងង់ហើយចឹងកូនអោយឆ្លាតបន្តិចទៅ! កុំអោយកូន

ក៖ចឹងអោយកូនឆ្លាតរហ័សរហួតចឹងអោយឆ្លាតបន្តិចទៅ

ខ៖ ចាស!

ក៖ កុំអោយល្ងង់ដូចម៉ែ ព្រោះអីម្តាយខ្ញុំវាល្ងង់ហើយចឹងតើកូនទៅល្ងង់ទៀតមិចហ្នឹងកើត!

ខ៖ អូ!

ក៖ ចឹងកូនខ្មែរមិនដឹងថាយ៉ាងម៉េច!ចឹងប្អូនមានពាក្យពេចន៏ផ្តាំផ្ញើដូចថាអោយកូនអីហ្នឹងដូចជាខិតខំរៀនសូត្រ ដើម្បីអឺ ចំណេះដឹងហ្នឹងគឺជាទ្រព្យសម្បត្តិរបស់កូន?

ខ៖​ចាស!ទ្រព្យសម្បត្តិរបស់កូន

ក៖ ចាសទ្រព្យសម្បត្តិនេះគឺចោរលួចមិនបានហើយក៏ប្លន់មិនបានចឹងណា!

ខ៖ ចាស

ក៖ ចំណេះដឹងកប់ទុកនៅក្នុងខួរក្បាលយើងរហូតជារាងរហូត?

ខ៖ ចាស!

ក៖ ចឹងកាលណាយើងមានចំណេះដឹង គឺយើងទៅប្រកបមុខរបរដូចថាគោលបំណងរបស់យើងចង់ធ្វើអ្វីមួយ គឺមានលុយអីគឺយើងចេះតែរីកចំរើននៅក្នុងគ្រួសារអីចឹងហេស?

ខ៖ ចាស!

ក៖ ចឹងតើយ៉ាងម៉េចគេទៀត?ហើយចេះថែរក្សាអីទៀតចឹងទៅ?

ខ៖ ហើយចេះថែរក្សាគ្នាទៅមក!

ក៖ ចាសយ៉ាងម៉េចគេទៀត?អស់នៅ?

ខ៖ អស់ហើយ!

ក៖ ចឹងបើសិនជាអត់ហើយខ្ញុំសូមអរគុណដល់ប្អូនដែលបានលះបង់ពេលវេលាមានតំលៃអនុញ្ញាតអោយខ្ញុំធ្វើការសម្ភាសអោយខ្ញុំដឹងអំពីជីវៈប្រវិត្តរបស់ប្អូន។

ខ៖ ចាស!

ក៖ ចឹងខ្ញុំសូមថតរូបរបស់ប្អូន១ប៉ុស ហើយបទសម្ភាសហ្នឹងយកទៅដាក់នៅសកលវិទ្យាល័យBYUនៅUSA ចឹងតើប្អូនអនុញ្ញាតអោយខ្ញុំយកទៅដាក់នៅលើគេហៈទំព័រហ្នឹងដែរឬទេ?

ខ៖ ចាស!

ក៖ ចឹងបានខ្ញុំសូមជូនពរប្អូនអោយមានអាយុវណ្ណៈសុខៈពាលៈកុំប្បីឃ្លានឃ្លាតឡើយ!

ខ៖ ចាស!

ក៖ ចាសខ្ញុំជម្រាបលា!